Η επίπτωση της πανδημίας COVID-19 στη διαχείριση των ασθενών με χρόνια νοσήματα στην Πρωτοβάθμια Φροντίδα Υγείας
Creators: name: Σταχτέας, Παναγιώτης Χαραλάμπους
Publisher: name: Aristotle University of Thessaloniki
Year: 2021
Subjects: Πανδημία COVID-19
Πρωτοβάθμια Φροντίδα Υγείας
Περιπατητική φροντίδα
Μη μεταδοτικά νοσήματα
Χρόνιες ασθένειες
Τηλεϊατρική
Pandemic COVID-19
SARS-CoV-2
Primary Health Care
Outpatient care
Chronic conditions
Non communicable diseases
Telemedicine

description: Η έξαρση του νέου κορονοϊού SARS-CoV-2, που ξεκίνησε από την πόλη Γουχάν της Κίνας, επεκτάθηκε γρήγορα σε πολλές χώρες, προσβάλλοντας εκατομμύρια ανθρώπους παγκοσμίως και κλόνισε τα συστήματα υγείας, ωθώντας τα σε ριζικές αλλαγές και αναπροσαρμογές στον τρόπο παροχής των υπηρεσιών υγείας. Σκοπός της παρούσας μελέτης είναι η διερεύνηση της επίπτωσης της πανδημίας COVID-19 στη διαχείριση των ασθενών με χρόνια νοσήματα στην Πρωτοβάθμια Φροντίδα Υγείας (ΠΦΥ). Πραγματοποιήθηκε μία αναλυτική βιβλιογραφική ανασκόπηση της σύγχρονης ελληνικής και διεθνούς βιβλιογραφίας στις βάσεις δεδομένων PubMed και Google Scholar μέχρι και τις 15 Απριλίου 2021. Από την έναρξη της πανδημίας, παρατηρήθηκε συθέμελος κλονισμός της ισορροπίας στην παροχή χρόνιας περίθαλψης και πολλές τακτικές ιατρικές επισκέψεις πρόληψης, διάγνωσης, θεραπείας και αποκατάστασης οδηγήθηκαν σε καθυστερήσεις, αναβολές, ακόμα και ακυρώσεις. Οι πιο συχνές χρόνιες καταστάσεις, η φροντίδα των οποίων διαταράχθηκε ήταν η αρτηριακή υπέρταση, ο σακχαρώδης διαβήτης, τα καρδιαγγειακά νοσήματα, οι αναπνευστικές παθήσεις και ο καρκίνος. Τα αίτια που συνέβαλαν στην ασυνέχεια της χρόνιας φροντίδας ήταν ατομικά (φόβος λόγω πιθανότητας έκθεσης στον ιό, κατ΄ οίκον απομόνωση), αλλά και συλλογικά (ελλείψεις υγειονομικού προσωπικού, πρόσθετη αποδυνάμωση της ΠΦΥ και αναστολή της περιπατητικής φροντίδας). Συνεπώς, η αναβολή των προγραμματισμένων ιατρικών επισκέψεων, η υιοθέτηση ανθυγιεινών καθημερινών συνηθειών, η καθυστερημένη αναζήτηση βοήθειας και η ελλιπής συμμόρφωση στη φαρμακευτική θεραπεία είναι πιθανό να οδηγήσουν σε απορρύθμιση των χρόνιων ασθενειών, ελλοχεύοντας τον κίνδυνο για καταστροφικές βραχυπρόθεσμες και μακροχρόνιες επιπτώσεις. Προκειμένου να εξασφαλιστεί η συνέχεια της παροχής των υπηρεσιών χρόνιας περίθαλψης, τα συστήματα υγείας υιοθέτησαν νέες πρακτικές όπως η τηλεϊατρική, η αυτό-παρακολούθηση της υγείας από τους ασθενείς και η χρήση της άυλης συνταγογράφησης. Η ολιστική προσέγγιση της υγείας, η ένταξη της χρόνιας φροντίδας στα εθνικά σχέδια ανταπόκρισης στην πανδημία, η ενδυνάμωση της ΠΦΥ, η βέλτιστη διαχείριση των πόρων, η καταπολέμηση της παραπληροφόρησης και η βελτίωση της επικοινωνίας μεταξύ των ασθενών και των αξιωματούχων της δημόσιας υγείας αποτελούν απαραίτητες προϋποθέσεις ώστε να αμβλυνθούν οι έμμεσες επιπτώσεις της πανδημίας στη χρόνια περίθαλψη
description: The new SARS-CoV-2 outbreak, which started in Wuhan in China, has spread rapidly to many countries, affecting millions of people worldwide and has shaked up the health systems, pushing them to radical changes and adjustments in health care provision. The aim of this study is to investigate the impact of the COVID-19 pandemic on the management of patients with chronic diseases in Primary Health Care (PHC). A narrative literature review of the contemporary greek and international bibliography was carried out in the PubMed and Google Scholar databases until April 15, 2021. Since the onset of the pandemic, there has been a steady shift in the balance of chronic care, and many regular medical visits for prevention, diagnosis, treatment, and rehabilitation have led to delays, postponements, and even cancellations. The most common chronic conditions that were disturbed were hypertension, diabetes, cardiovascular diseases, respiratory diseases, and cancer. The reasons that contributed to the discontinuity of chronic care were individual (fear and reluctance due to the possibility of exposure to the virus, home isolation), but also collective (shortages of medical staff, weakening of PHC and suspension of outpatient care, incentives of health authorities and scientific societies). Therefore, postponing scheduled medical visits, adopting unhealthy daily habits, delayed seeking of help and lack of compliance with medication are likely to lead to deregulation of chronic diseases, posing a risk for catastrophic short-term and long-term effects for chronic patients. In order to ensure the continuity of the provision of chronic care, health systems and health professionals have adopted new practices such as telemedicine, self-monitoring and the use of intangible prescription. The holistic approach to health, the inclusion of chronic care in national pandemic response plans, the strengthening of PHC, the optimal management of resources, the fight against misinformation and the improvement of communication between patients and public health officials are essential preconditions to mitigate the indirect effects of the pandemic on chronic care